ร้านนี้อยู่ภายในตลาดนัดสัมมากร ซึ่งจะมีแค่วันเสาร์-อาทิตย์เท่านั้น อยู่ด้านในโซนอาหาร จะมาตั้งร้านช้ากว่าร้านอื่นๆหน่อย ประมาณ 7โมงครึ่งได้ ตั้งร้านยังไม่ทันเสร็จ คนก็มาเข้าคิวซื้อกันแล้ว 

เมนูข้าวเหนียว
- ข้าวเหนียวมูน (โลละ 150บาท) มีหลากหลายสีมาก ขาว ชมพู ฟ้า เขียว เหลือง ดำ 
- ข้าวเหนียวหน้าต่างๆ (ห่อละ 15บาท) มีหน้ากุ้ง ปลา สังขยา แล้วก็เส้นๆสีน้ำตาลอ่อน ไม่แน่ใจว่าหน้าอะไร
- ข้าวเหนียวปิ้ง (อันนี้ไม่ทราบราคา)

สรุปโดยรวม ข้าวเหนียวอร่อยมาก ข้าวเป็นเม็ด ไม่มันเกินไป ราคาก็ไม่แพงจนเกินไป เมื่อเทียบกับความอร่อย แต่เสียตรงคนเยอะมาก ที่ยืนรอก็ค่อนข้างน้อย เพราะเป็นทางเดิน ใครไม่รีบก็หาอะไรอย่างอื่นทานรอ หรือเดินช็อปปิ้งซื้อเสื้อผ้ารอก่อนได้